ویملا شرما

ویملا دیوی شرما (1927ء -15 اگست 2020ء) ایک بھارتی سماجی کارکن، خواتین کے حقوق کی کارکن، اور سیاست دان تھیں۔ شرما نے اپنے شوہر آنجہانی صدر شنکر دیال شرما کے دور میں 1992ء سے 1997ء تک بھارت کی خاتون اول اور 1987ء سے 1992ء تک بھارت کی خاتون دوم کے طور پر خدمات انجام دیں۔ وہ 1985ء میں مدھیہ پردیش قانون ساز اسمبلی کے لیے بھی منتخب ہوئیں، انہوں نے ادے پورہ حلقے کی نمائندگی کی، اور کئی ادوارکے لیے مدھیہ پردیش سوشل ویلفیئر بورڈ کی سربراہی کی۔

شرما اگست 2020ء میں کووڈ-19 سے صحت یاب ہوتے ہوئے انتقال کر گئیں۔

ابتدائی زندگی 
ویملا شرما اصل میں راجستھان سے تھیں اور اپنی ابتدائی زندگی کا بیشتر حصہ جے پور میں گزارا۔ انھوں نے شنکر دیال شرما سے شادی کی، جو بعد میں 1992ء سے 1997 ء تک بھارت کے صدر بنے۔

وہ پیشے کے اعتبار سے سماجی کارکن تھیں۔ انھوں نے مدھیہ پردیش سوشل ویلفیئر بورڈ کی متعدد مرتبہ سربراہی کی، جو ریاست میں سماجی خدمات کی نگرانی کرتا ہے۔ 

1985ء میں، وہ انڈین نیشنل کانگریس پارٹی کی رکن کے طور پر، ادے پورہ کی نمائندگی کرتے ہوئے، مدھیہ پردیش قانون ساز اسمبلی کے لیے منتخب ہوئیں۔ وہ تاریخ میں ادے پورہ نشست پر فائز ہونے والی پہلی خاتون ایم ایل اے بن گئیں۔ ان کے شوہر شنکر دیال شرما بھی 1962ء میں ضلع کی تشکیل کے بعد اسی ادے پورہ نشست سے پہلے ایم ایل اے کے طور پر منتخب ہوئے تھے  انھوں نے اپنے شوہر کے نائب صدر ہند بننے کے بعد مدھیہ پردیش قانون ساز اسمبلی کے لیے دوبارہ انتخاب لڑنے سے انکار کر دیا۔ 

اپنی صدارت کے اختتام پر، ویملا اور شنکر دیال شرما، جو بھوپال میں رہتے تھے، اس بات پر بحث کرنے لگے کہ وہ اپنے عہدے سے سبکدوش ہونے کے بعد کہاں رہیں گے۔ انھوں نے جے پور پر اپنے آبائی شہر منتقل ہونے کی وکالت کی، جہاں بھوپال سے بہتر ہسپتال اور طبی سہولیات موجود تھیں، کیوں کہ اس وقت ان کے شوہر کی صحت خراب تھی۔  تاہم، جوڑے نے بالآخر دہلی میں ایک گھر کا انتخاب کیا۔  شنکر دیال شرما 26 دسمبر 1999ء کو اقتدار چھوڑنے کے صرف 2 سال بعد انتقال کر گئے۔   ]

مدھیہ پردیش کے وزیر اعلیٰ شیوراج سنگھ چوہان کے مطابق، وہ اپنی بعد کی زندگی بھر سماجی اور رفاہی تنظیموں میں بہت زیادہ شامل رہیں، خاص طور پر بھوپال اور رائسین اضلاع میں۔

مہاراشٹر کی خاتون اول (1987ء–1988ء) 
شرما نے مہاراشٹر کی خاتون اول کے طور پر اپنے شوہر کے دور میں مہاراشٹر کے گورنر کی حیثیت سے ایک سال کی مدت تک خدمات انجام دیں۔

بھارت کی خاتون دوم (1987ء–1992ء) 
شرما 5 سال کی مکمل مدت کے لیے گورنر کی شریک حیات کے دفتر کے فوراً بعد بھارت کی خاتون دوم کے عہدے پر فائز ہوئیں۔

بھارت کی خاتون اول (1992ء–1997ء) 
شرما نے اپنے شوہر شنکر دیال شرما کے صدر کے دور میں بھارت کی خاتون اول کی حیثیت سے خدمات انجام دیں۔ اس کا زیادہ تر کام خواتین کے حقوق پر مرکوز تھا۔ خاتون اول کی حیثیت سے اپنے وقت کے دوران، انہوں نے بیک وقت 1993ء سے 1996ء تک صارفین کے امور، خوراک اور عوامی تقسیم کی وزارت کی وزیر مملکت اور 1993ء سے 1996ء تک خواتین اور بچوں کی ترقی کی وزارت کی وزیر مملکت کے طور پر بھی خدمات انجام دیں۔

وہ 1985ء میں مدھیہ پردیش قانون ساز اسمبلی کے لیے بھی منتخب ہوئیں، انہوں نے ادے پورہ حلقے کی نمائندگی کی، اور کئی ادوار کے لیے مدھیہ پردیش سوشل ویلفیئر بورڈ کی سربراہی کی۔

موت 
شرما اگست 2020 ءمیں کووڈ-19 سے صحت یاب ہوتے ہوئے انتقال کر گئیں۔

حوالہ جات 

بھارت میں کورونا وائرس کی وبا سے اموات
راجستھان کی شخصیات
ضلع رائسن کی شخصیات
بھوپال کی شخصیات
جے پور کی شخصیات
مدھیہ پردیش سے انڈین نیشنل کانگریس کے سیاست دان
انڈین نیشنل کانگریس کے سیاست دان
بھارت کی خواتین اور مرد اول
بھارتی سماجی کارکن
2020ء کی وفیات
1920ء کی دہائی کی پیدائشیں
تاریخ پیدائش غیر موجود